
Szentendre Város Önkormányzat Képviselő-testületének

2005. augusztus 19-i rendkívüli üléséről készült jegyzőkönyvéből

1.
Előterjesztés az önkormányzati szilárd burkolatú közutak burkolat felújításának támogatásáról szóló pályázat beadásáról
Előadó: Miakich Gábor polgármester

Szentendre Város Önkormányzat Képviselő-testületének

293/2005. (VIII.19.) Kt. sz. határozata:
1. Szentendre Város Önkormányzat Képviselő-testülete a pályázatot kíván benyújtani a Közép-Magyarországi Regionális Fejlesztési Tanács által, Települési önkormányzati szilárd burkolatú belterületi közutak burkolat felújításának támogatására címmel kiírt, KMRFT-BM-ÚT-2005. számú pályázati felhívására az önkormányzat tulajdonában lévő Szentendre, Rózsa utcai útburkolat felújításának támogatására. Felkéri a Polgármestert, hogy a pályázat beadásáról gondoskodjon. 

2. A felújítási pályázathoz 2005. évben szükséges 448.000,- Ft helyi forrást (önkormányzati önrészt) az Önkormányzat 2005. évi költségvetéséről szóló, többször módosított 5/2005. (II.25.) Önk. sz. rendelet 3. sz. mellékletében a Felújítások cím, és a 452025 sz. szakfeladat alatt elfogadott előirányzat terhére biztosítja. 

3. A felújítási pályázathoz 2006. évben szükséges 6.100.000,- Ft helyi forrást (önkormányzati önrészt) a 2006. évi költségvetésben biztosítani fogja. A Képviselő-testület utasítja a Jegyzőt, hogy a fenti összeget a 2006. évi költségvetés készítésekor tervezze be. Ezen összeget a Képviselő-testület csak erre a célra kívánja fordítani. 

4. A Képviselő-testület megbízza a Polgármestert, hogy a pályázati dokumentáció részeként beadandó 2/e számjelű nyilatkozatot az önkormányzat nevében aláírja. 

5. A Képviselő-testület vállalja, hogy a szükségessé váló vízelvezetési munkákat (felújítás, illetve kiépítés) a burkolat-felújítással egyidejűleg saját forrásból megoldja, költségeit a 2006. évi költségvetés előirányzataiból biztosítja. Felhatalmazza a Polgármestert, hogy a pályázati dokumentációhoz szükséges ezzel kapcsolatos nyilatkozatot aláírja. 
Határidő: 1. és 4. pont: azonnal



3. és 5. pont: a 2006. évi költségvetés tervezésekor

Felelős:      Polgármester     

K. m. f.


Miakich Gábor s. k.
dr. Molnár Ildikó s. k.


polgármester
jegyző

Kapja:
1. Önkormányzati és Szervezési Iroda – irattár

2. Vagyongazdálkodási Iroda – intézkedésre

3. Közgazdasági Iroda – intézkedésre
4. A Képviselő-testület tagjai

Közzétéve a GroupWise-on és a Weboldalon.
A kiadmány hiteléül:
Szentendre, 2005. augusztus 19. 

Kiss Beatrix 

jegyzőkönyvvezető

